
DR 31.10.2011 135 

 
Skop perkhidmatan, contohnya kemasukan mereka ini bekerja dalam sektor 

yang berbagai.  Hotel, perhotelan kita nampak sudah banyak sudah front desk ini sudah 
orang Philiphineslah, orang Indonesialah dan sebagainya.   

Soalan kita adalah kalau sekiranya berlaku replacement atau peralihan antara 
pekerja tempatan walaupun akta sudah ada di bawah seksyen 60(m) mengatakan 
haram menggantikan pekerja tempatan kepada pekerja asing. Namun, syarikat ada 
melakukan terutama sekali dalam bidang perhotelan. Apakah tindakan Yang Berhormat 
Menteri dalam aspek untuk mengurangkan kadar pengangguran yang agak gerun 
walaupun dikatakan 3.3 peratus itu tidak mencecah 4 peratus tetapi ia menggerunkan 
pekerja tempatan kerana lipatan daripada penghijrahan kemasukan pekerja asing 
sudah mencecah hampir 3.5 juta, saya percaya lebih dari itu.   

Jadi, kita tidak mahu melihat persaingan pekerja asing itu akan meranapkan 
dan mengendurkan pekerja tempatan hingga tidak membolehkan pekerja tempatan 
diberi ruang. Apakah tindakan Yang Berhormat Menteri dan kementerian supaya 
400,000 ini diberikan ruang untuk bekerja.  Kita ketepikan pekerja asing dan pastikan 
pengangguran itu tidak langsung digambarkan berada dalam posisi yang 
menggerunkan. Bagaimana pandangan Yang Berhormat Menteri?  

Tuan Mohd. Yusmadi Mohd. Yusoff [Balik Pulau]: Yang Berhormat Menteri, 
sedikit, sedikit sahaja. Yang Berhormat Menteri, tadi disebabkan oleh keperluan 
ekonomi kita menerima pekerja-pekerja ini. Ada alasan-alasan seperti yang dikatakan 
tadi. Akan tetapi Yang Berhormat Menteri, saya mohon penjelasan Yang Berhormat 
Menteri kerana Yang Berhormat Menteri Dalam Negeri baru-baru ini ketika menjelaskan 
mengenai isu perjanjian SWAP di antara Australia dan Malaysia yang melibatkan ramai 
refugees dan mereka yang status lain.   

Antara perkara yang ditimbulkan ialah hak pendidikan, hak bekerja untuk 
mencari makan. Akan tetapi di situ alasannya adalah alasan kemanusiaan dan 
sebagainya. Akan tetapi di ruang yang lain ia memberi bebanan kepada kita untuk 
membuat keputusan mengenai hak-hak mereka untuk bekerja. Tadi atas hambatan 
pasaran ekonomi tetapi ini di atas dasar keputusan kerajaan sendiri yang membawa 
masuk mereka ini. Yang Berhormat Menteri tolong jelaskan bagaimana kita melihat 
perkara ini sehingga terjadi sebegini. 

Datuk Seri Dr. S. Subramaniam: Di dalam dasar pekerja asing, dasar yang 
telah ditentukan di Jawatankuasa Pekerja Asing yang dipengerusikan oleh Yang Amat 
Berhormat Timbalan Perdana Menteri, ada sektor-sektor tertentu di mana mereka 
dibenarkan, ada sektor-sektor tertentu yang mereka tidak dibenarkan. Seboleh-
bolehnya ini yang telah dipatuhi oleh kementerian-kementerian yang berkenaan 
khasnya Kementerian Dalam Negeri untuk memberi kelulusan untuk pembawaan 
kemasukan pekerja asing di dalam negara kita.   

Tentang isu yang telah dibangkit oleh Ahli Yang Berhormat daripada Kuala 
Langat, contohnya di dalam bidang perhotelan di mana ada di dalam frontliners masih 
ada pekerja asing. Memang daripada segi dasar itu tidak dibenarkan. Kita sudah jelas 
bahawa di dalam bidang perhotelan, di dalam frontliners ini tidak boleh dibenarkan 
pekerja asing.  Walaupun saya terima apa pandangan yang diberi, ada perkara-perkara 
ini yang berlaku di dalam beberapa hotel, itu adalah isu pemantauan, penguatkuasaan 
undang-undang yang keadaan ini kena dipertingkatkan.  

Itulah tujuan proses pendaftaran ini yang dibuat pada masa sekarang kerana 
dengan proses pendaftaran, kita berharap satu isu yang sering berlaku iaitu 
perpindahan pekerja-pekerja daripada satu sektor kepada satu sektor yang lain yang 
menjadikan isu yang besar. Ini kerana semasa mereka pindah, mereka masih menjadi 
tidak rasmi, tidak sah dan ini mewujudkan beberapa isu. Dengan sistem biometrik yang 
ada mungkin kita boleh menggunakan sistem ini untuk mengurangkan bilangan 
pekerja-pekerja yang tidak rasmi dan memastikan bahawa pelarian daripada satu 
sektor ke satu sektor yang lain dan perpindahan daripada satu sektor kepada satu 
sektor yang lain boleh dikurangkan.   

Untuk jangka masa panjang, harapan kerajaan melalui langkah-langkah yang 
dibuat oleh kerajaan untuk meningkatkan kadar gaji dan kita pun ada cadangan untuk 
menaikkan kadar levi yang dikenakan untuk pekerja-pekerja asing. Mungkin pada tahun 
yang akan datang dengan perkara-perkara itu, proses untuk membawa satu pekerja 
asing, kosnya akan naik.  



Skop perkhidmatan, contohnya kemasukan mereka ini bekerja dalam sektor. yang berbagai. Hotel, perhotelan kita nampak sudah banyak sudah front desk ini sudah orang Philiphineslah, orang Indonesialah dan sebagainya. Soalan kita adalah kalau sekiranya berlaku replacement atau peralihan antara pekerja tempatan walaupun akta sudah ada di bawah seksyen 60(m) mengatakan haram menggantikan pekerja tempatan kepada pekerja asing. Namun, syarikat ada melakukan terutama sekali dalam bidang perhotelan. Apakah tindakan Yang Berhormat Menteri dalam aspek untuk mengurangkan kadar pengangguran yang agak gerun walaupun dikatakan 3.3 peratus itu tidak mencecah 4 peratus tetapi ia menggerunkan pekerja tempatan kerana lipatan daripada penghijrahan kemasukan pekerja asing sudah mencecah hampir 3.5 juta, saya percaya lebih dari itu. Jadi, kita tidak mahu melihat persaingan pekerja asing itu akan meranapkan dan mengendurkan pekerja tempatan hingga tidak membolehkan pekerja tempatan diberi ruang. Apakah tindakan Yang Berhormat Menteri dan kementerian supaya 400,000 ini diberikan ruang untuk bekerja. Kita ketepikan pekerja asing dan pastikan pengangguran itu tidak langsung digambarkan berada dalam posisi yang menggerunkan. Bagaimana pandangan Yang Berhormat Menteri?. Tuan Mohd. Yusmadi Mohd. Yusoff [Balik Pulau]: Yang Berhormat Menteri, sedikit, sedikit sahaja. Yang Berhormat Menteri, tadi disebabkan oleh keperluan ekonomi kita menerima pekerja-pekerja ini. Ada alasan-alasan seperti yang dikatakan tadi. Akan tetapi Yang Berhormat Menteri, saya mohon penjelasan Yang Berhormat Menteri kerana Yang Berhormat Menteri Dalam Negeri baru-baru ini ketika menjelaskan mengenai isu perjanjian SWAP di antara Australia dan Malaysia yang melibatkan ramai refugees dan mereka yang status lain. Antara perkara yang ditimbulkan ialah hak pendidikan, hak bekerja untuk mencari makan. Akan tetapi di situ alasannya adalah alasan kemanusiaan dan sebagainya. Akan tetapi di ruang yang lain ia memberi bebanan kepada kita untuk membuat keputusan mengenai hak-hak mereka untuk bekerja. Tadi atas hambatan pasaran ekonomi tetapi ini di atas dasar keputusan kerajaan sendiri yang membawa masuk mereka ini. Yang Berhormat Menteri tolong jelaskan bagaimana kita melihat perkara ini sehingga terjadi sebegini. Datuk Seri Dr. S. Subramaniam: Di dalam dasar pekerja asing, dasar yang telah ditentukan di Jawatankuasa Pekerja Asing yang dipengerusikan oleh Yang Amat Berhormat Timbalan Perdana Menteri, ada sektor-sektor tertentu di mana mereka dibenarkan, ada sektor-sektor tertentu yang mereka tidak dibenarkan. Seboleh- bolehnya ini yang telah dipatuhi oleh kementerian-kementerian yang berkenaan khasnya Kementerian Dalam Negeri untuk memberi kelulusan untuk pembawaan kemasukan pekerja asing di dalam negara kita. Tentang isu yang telah dibangkit oleh Ahli Yang Berhormat daripada Kuala Langat, contohnya di dalam bidang perhotelan di mana ada di dalam frontliners masih ada pekerja asing. Memang daripada segi dasar itu tidak dibenarkan. Kita sudah jelas bahawa di dalam bidang perhotelan, di dalam frontliners ini tidak boleh dibenarkan pekerja asing. Walaupun saya terima apa pandangan yang diberi, ada perkara-perkara ini yang berlaku di dalam beberapa hotel, itu adalah isu pemantauan, penguatkuasaan undang-undang yang keadaan ini kena dipertingkatkan. Itulah tujuan proses pendaftaran ini yang dibuat pada masa sekarang kerana dengan proses pendaftaran, kita berharap satu isu yang sering berlaku iaitu perpindahan pekerja-pekerja daripada satu sektor kepada satu sektor yang lain yang menjadikan isu yang besar. Ini kerana semasa mereka pindah, mereka masih menjadi tidak rasmi, tidak sah dan ini mewujudkan beberapa isu. Dengan sistem biometrik yang ada mungkin kita boleh menggunakan sistem ini untuk mengurangkan bilangan pekerja-pekerja yang tidak rasmi dan memastikan bahawa pelarian daripada satu sektor ke satu sektor yang lain dan perpindahan daripada satu sektor kepada satu sektor yang lain boleh dikurangkan. Untuk jangka masa panjang, harapan kerajaan melalui langkah-langkah yang dibuat oleh kerajaan untuk meningkatkan kadar gaji dan kita pun ada cadangan untuk menaikkan kadar levi yang dikenakan untuk pekerja-pekerja asing. Mungkin pada tahun yang akan datang dengan perkara-perkara itu, proses untuk membawa satu pekerja asing, kosnya akan naik.